**Josep Samitier i Vilalta** (alcumado *O Mago* e *O home langosta*), nado o 2 de febreiro de 1902 en Barcelona e finado o 4 de maio de 1972, foi un mítico xogador e adestrador de fútbol que lle adicou a maioría da súa carreira ó FC Barcelona, aínda que tamén xogou no Real Madrid e no OGC Nice francés.

Traxectoria
-----------

### Xogador de club

A súa carreira comezou no Internacional de Sans, equipo hoxe desaparecido dun barrio de Barcelona. Con 17 anos asinou polo FC Barcelona a cambio dun chaleco e un reloxo con esfera luminosa. Dende o principio converteuse nun xogador emblemático para o club, sendo un dos xogadores máis populares do seu tempo pola súa habilidade. Alcumado *o mago*, a súa fama superou o terreo deportivo, chegando a protagonizar anuncios publicitarios e películas como *Once pares de botas*.

Foi unha peza indispensable no exitoso Barça dos anos 20, cuxas vitorias provocaron que o Camp del Carrer Indústria quedase pequeno para acoller ós milleiros de seareiros que desexaban ver os encontros daquel equipo, polo cal o club tivo que construír un novo estadio moito máis grande, o Camp de Les Corts, inaugurado en 1922.

Durante os 13 anos que Samitier xogou no FC Barcelona conquistou 5 Campionatos de España, 12 Campionatos de Cataluña e a primeira liga disputada en España entre 1928 e 1929. Marcou 326 goles coas cores do Barça (o que fai del o segundo máximo goleador da historia do club), 63 deles no torneo de Copa do Rei (récord histórico do Barça). O 18 de abril de 1926 marcoulle 4 goles ó Real Madrid no encontro de ida da eliminatoria de cuartos de final da Copa do Rei xogado en Chamartín, que rematou con vitoria *culé* por 1 gol a 5. Dende 1928 ocupou a capitanía do equipo.

En 1932 deixou o club por razóns económicas, e asinou polo Real Madrid. No equipo madrileño xogou 2 anos, gañando a liga en 1933 e a copa en 1934. En 1935 deixou o equipo *merengue*, recibindo un encontro de homenaxe.

A comezos de 1936 adestrou ó Atlético de Madrid, pero co inicio da Guerra Civil española fuxiu a Francia. En outubro uniuse ó OGC Nice da liga francesa, equipo co cal xogou até a súa retirada definitiva en 1939. Tanto no FC Barcelona, como no Real Madrid e no OGC Nice, coincidiu co seu gran amigo, o porteiro internacional Ricardo Zamora.

### Xogador da selección

Coa selección española xogou 21 encontros, e marcou 2 goles. Samitier pasou á historia por ser un dos 11 xogadores que disputaron o primeiro encontro da historia da selección de fútbol de España, o 28 de agosto de 1920 fronte a Dinamarca, nos Xogos Olímpicos de Antuerpen, onde España conquistou a medalla de prata. Samitier tamén xogou varios encontros coa selección de fútbol de Cataluña.

### Adestrador

Despois da súa retirada como futbolista, adestrou durante un tempo ó OGC Nice, ata que en 1944 asinou de novo polo FC Barcelona, esta vez como adestrador. Con el dirixindo o equipo, o Barcelona conquistou a súa segunda liga. Tamén gañou a Copa de Ouro (competición precursora da actual Supercopa de España) e outros torneos de menor importancia.

### Asesor técnico

En 1947 deixou de ser o adestrador para ser o secretario técnico do club, sendo o responsable en 1950 da contratación doutro futuro símbolo *culé*, o xogador húngaro László Kubala.

En 1959 foi contratado polo Real Madrid como asesor técnico, para volver en 1962 ó FC Barcelona no mesmo posto, que ocupou ata a súa morte, o 4 de maio de 1972, con 70 anos de idade.

Véxase tamén
------------

### Ligazóns externas

* Historial de Samitier en Primeira División[*Ligazón morta permanente*] *(en castelán)*
* Información coa Selección española *(en castelán)*
* Biografía de Samitier na web oficial do Real Madrid *(en castelán)*

| * v
* c
* e
Adestradores gañadores da Primeira división española |
| --- |
| 
* 1929: Forns
* 1930: Pentland
* 1931: Pentland
* 1932: Hertzka
* 1933: Firth
* 1934: Caicedo
* 1935: O'Connell
* 1936: Garbutt
* 1940: Zamora
* 1941: Zamora
* 1942: Encinas
* 1943: Urquizu
* 1944: Cubells
* 1945: Samitier
* 1946: Encinas
* 1947: Pasarín
* 1948: Fernández Viola
* 1949: Fernández Viola
* 1950: Herrera
* 1951: Herrera
* 1952: Daučík
* 1953: Daučík
* 1954: Fernández Viola
* 1955: Villalonga
* 1956: Daučík
* 1957: Villalonga
* 1958: Carniglia
* 1959: Herrera
* 1960: Herrera
* 1961: Muñoz
* 1962: Muñoz
* 1963: Muñoz
* 1964: Muñoz
* 1965: Muñoz
* 1966: Balmanya
* 1967: Muñoz
* 1968: Muñoz
* 1969: Muñoz
* 1970: Domingo
* 1971: Di Stéfano
* 1972: Muñoz
* 1973: Merkel
* 1974: Michels
* 1975: Miljanić
* 1976: Miljanić
* 1977: Aragonés
* 1978: Molowny
* 1979: Molowny
* 1980: Boškov
* 1981: Ormaetxea
* 1982: Ormaetxea
* 1983: Clemente
* 1984: Clemente
* 1985: Venables
* 1986: Molowny
* 1987: Beenhakker
* 1988: Beenhakker
* 1989: Beenhakker
* 1990: Toshack
* 1991: Cruyff
* 1992: Cruyff
* 1993: Cruyff
* 1994: Cruyff
* 1995: Valdano
* 1996: Antić
* 1997: Capello
* 1998: Van Gaal
* 1999: Van Gaal
* 2000: Irureta
* 2001: Del Bosque
* 2002: Benítez
* 2003: Del Bosque
* 2004: Benítez
* 2005: Rijkaard
* 2006: Rijkaard
* 2007: Capello
* 2008: Schuster
* 2009: Guardiola
* 2010: Guardiola
* 2011: Guardiola
* 2012: Mourinho
* 2013: Vilanova
* 2014: Simeone
* 2015: Luis Enrique
* 2016: Luis Enrique
* 2017: Zidane
* 2018: Valverde
* 2019: Valverde
* 2020: Zidane
* 2021: Simeone
* 2022: Ancelotti
* 2023: Xavi

 |

|  |  |
| --- | --- |
| Control de autoridades | 
* Wd: Q342435
* WorldCat
* VIAF: 87141050
* BNE: XX1376824
* CANTIC: a10668871
* GEC: 0058435
* ISNI: 0000 0000 6109 3934
* BDFutbol: 10194
* EUfootballInfo: 18381
* NFT: 18315
* Sports Reference: samitier-1
* Transfermarkt: 172232
* Worldfootball: samitier

 |